**Vennegrupper – info til foreldre**

**Hvorfor?**

Vennegrupper har til hensikt at barna skal være sammen utenom skolen slik at de blir bedre kjent. Barna blir kjent med de andre sine foreldre, og barnas foreldre blir kjent med barnas klassekamerater og deres foreldre. Slik blir barna tryggere på hverandre, noe som bidrar til å skape et godt klassemiljø.

Hver vennegruppe består av 4-5 barn, og gruppene er satt sammen av kontaktlæreren.

**Hva kreves av foresatte?**

Hver gruppe skal møtes en gang i måneden (se oversikt).

På oversikten på neste side kan du se hvem på gruppa som har ansvaret for månedens treff.

Første vennegruppemøte blir i **uke 41.**

Dere velger selv hvilken dag (ikke helg). Tips: Legg gjerne inn datoen i kalenderen din med det samme.

Når det er deres tur til å arrangere vennegruppemøte, er dere ansvarlig for å gi beskjed til alle på gruppa. Send en SMS med informasjon om hva dere skal gjøre, tidspunkt for oppmøte og henting til foreldrene til gruppemedlemmene. Alle som skal være med må bekrefte ved å svare på invitasjonen. Dersom det viser seg at barnet likevel ikke kan komme er det viktig å gi beskjed så raskt som mulig.

Foreldrene som arrangerer kan gjerne møte barna på AKS, og ta de med på en felles aktivitet. Dersom barnet ditt har allergier eller andre matbehov må du melde inn dette når du mottar invitasjonen.

Vennetreffet varer som regel i ca. 2 timer. Målet er å tilrettelegge for at barna kan gjøre noe sammen. Gjør det enkelt!
Eksempler på aktiviteter kan være lek i skolegården eller parken, tur i skogen, aking og lek i snøen, høytlesning, besøk på biblioteket, bake, spille spill, lage ting, osv.

Har du spørsmål? Kontakt meg på telefon 90 14 59 03 eller epost andershole@gmail.com.

**Med vennlig hilsen Anders
Foreldrerepresentant, 3C**